open-index/open-wikipedia-markdown huggingface dataset:
Liv Stoveland

**Liv Gudrun Stoveland Woie** (født 12. mars 1965) er en norsk sopran, artist og sangpedagog.

Stoveland tok klassisk utdanning som sopran ved Agder musikkonservatorium, og etterhvert diplom fra Norges musikkhøgskole. Hun har bidratt i en rekke produksjoner innen musikksjangre som opera og kirkemusikk, i tillegg til jazz.

I 2009 utga hun debutalbumet *Close your eyes*, som inneholder jazzstandarder fra 1933–1963.

## Diskografi
* 2009: *Close Your Eyes* (Ponca Jazz)
* 2016: *Solitary Moon* (Ponca Jazz)

## Referanser


## Eksterne lenker
* Liv Stoveland sin hjemmeside
Henry Ford Hospital

**Henry Ford Hospital** (**HFH**) er et sykehus i Detroit i Michigan. Sykehuset har 802 senger og ble bekostet av Henry Ford. Det ble reist i 1915. I tillegg til vanlig sykehusdrift omfatter sykehuset utdannelse av helsepersonell og forskning. Det ligger i utkanten av Detroit. Sykehuset er flaggskipet i Henry Fords helseprogram. Sykehuset var et av de første i USA med faste og standardiserte priser for konsultasjoner og behandling.

Siden grunnleggeren, Henry betraktet røyking og tobakk som usunt, var sykehuset et av de første i USA til å instituere et totalt forbud mot røyking. Henry Ford Hospital er bemannet av *Henry Ford Medical Group*, en av nasjonens eldste gruppe av medisinere med mer enn 1 200 leger i mer enn 40 spesialiteter.

Henry Ford Hospital, som åpnet 1915, er i fremste linje når det gjelder hjertesykdommer, hjerteoperasjoner, nevrologi, ortopedi, idrettsmedisin, organtransplantering og behandling av prostata, hjerte og lungekreft. Henry Ford Hospital utdanner årlig mer enn 500 kandidater og 125 stipendiater  i 46 akkrediterte programmer

## Campus og bygninger
Henry Ford Hospital omfatter et område på . Hovedbygningen ligger på sydsiden av campus, mot *Grand Boulevard*. Resten av bygningene ligger nord for hovedbygningen. Campus omfatter bygninger bygget over flere år og tegnet av forskjellige arkitekter i ulik arkitektonisk stil. Likevel, bygningene passer til hverandre. De fleste er bygget med samme type teglsten og samme type vinduer.

## Referanser


## Eksterne lenker
*
José Martí internasjonale lufthavn

**José Martí internasjonale lufthavn** (spansk:*Aeropuerto Internacional José Martí*) (IATA: HAV, ICAO: MUHA) er en internasjonal lufthavn i Havanna. Det er Cubas hovedflyplass og tar det meste av den internasjonale flytrafikken på Cuba, inkludert såkalte «Spesial Authority Charters» til og fra USA. Lufthavnen ligger i kommunen Boyeros.

Lufthavnen er oppkalt etter den cubanske patrioten og dikteren José Martí.

## Eksterne lenker
* 
* Havana Airport Information
* Cuban Airports
* Live Flight Tracking
Gorgosaurus

***Gorgosaurus*** (/ˌɡɔrɡɵˈsɔrəs/ GOR-go-SOR-əs; betyr «fryktelig øgle») er en slekt av tyrannosaurid theropod-dinosaurer som levde i vestlige Nord-Amerika i den sene krittiden, omtrent mellom 76,6 og 75,1 millioner år siden. Fossiler har blitt funnet i den kanadiske provinsen Alberta og muligens også i Montana i USA. Paleontologer gjenkjenner bare arten *G. libratus* selv om andre arter har blitt feilaktig referert til denne slekten. 

## Eksterne lenker
* 
*
Nesbrua

**Nesbrua** er ei veibru som fører over Namsen i Grong kommune i Trøndelag. 

Den er bygget i 2013 og fører vei E6 over Namsen. Den er 220 meter lang og det lengste spennet er 84 meter.

Brua erstatter gamle Nesbrua som ble bygget langt tidligere og førte E6 over Namsen knapt 200 m lenger sør.

## Referanser
Shirley Erena Murray

**Shirley Erena Murray** (født 31. mars 1931 i Invercargill, død 25. januar 2020) var en newzealandsk salmedikter. Salmene hennes har blitt oversatt til flere språk, og er tatt med i over 140 salmesamlinger, blant annet *[[Norsk salmebok 2013]]*.

## Liv og virke
### Bakgrunn
Hun vokste opp som metodist i Invercargill, og tok en master of arts-grad med fokus på klassiske fag og fransk ved University of Otago. Senere jobbet hun som lærer og forsker, i tillegg til at hun presenterte salmer på radio.

Etter å ha giftet seg med en presbyteriansk prest i 1954, flyttet hun til Wellington der mannen var prest i St Andrew's on the Terrace fra 1975 til 1993. 

### Salmedikter
Hun begynte å skrive salmer på 1970-tallet, og brukte ofte mannens menighet som forsøksmenighet for salmene. Flere ulike komponister satte melodi til tekstene hennes.

Salmene hun har skrevet er oversatt til flere europeiske og asiatiske språk, og de er tatt med i mer enn 140 salmebøker i hele verden. I tillegg til New Zealand, er de særlig mye brukt i Nord-Amerika.

Blant hennes mest kjente salmer er «Hymn for Anzac Day», «Where Mountains Rise to Open Skies», «Our life has its Seasons», «Star Child» og «Upside Down Christmas».

Professor og salmedikter Colin Gibson, som har satt tone til noen av sangene hennes, skildret Murrays salmer i 2009 og sa at de «skilte seg ut med sin bruk av inkluderende språk og sin nyskapende bruk av maori, sin modige bruk av sekulære termer og originale poetiske bilder hentet fra naturen og hjemmet, samtidig som de står i et direkte forhold til dagsaktuelle tema.»

### Utmerkelser
I 2001 fikk hun New Zealands fortjenstorden for sin «tjeneste som salmedikter». I 2006 ble hun «fellow» ved Royal School of Church Music. Hun fikk et æresdoktorat i litteratur fra University of Otago i 2009. Samme år ble hun også utnevnt til «fellow» i Hymn Society in the United States and Canada.

## Publikasjoner
* *In Every Corner Sing* (1992)
* *Every Day in Your Spirit* (1996)
* *Faith Makes the Song* (2003)
* *Touch the Earth Lightly*

## Referanser
Igor Necemer

**Igor Necemer** (født 1980 i Tuzla i Bosnia) er en norsk skuespiller.

Necemer er utdannet ved Statens Teaterhøgskole som han gikk fra 2003 til 2006. Han er jobbet ved ulike teatre rundt om i landet som Den Nationale Scene, Hordaland Teater, Det Norske Teater, Bragernesteateret, og Nathionalteateret. Ved disse teatrene har han spilt i forestillinger som *[[Dyrene i Hakkebakkeskogen]]* og *Mirad, en gutt fra Bosnia*. Han har også medvirket i filmer som *[[Varg Veum – Din til døden]]* og *[[Hjem til jul (film)|Hjem til jul]]*. Necemer hadde også en rolle i komiserien *[[Samurai Sikkerhet]]*, som gikk på TV 2 våren 2014. Fra 1997 til 2003 var han med i Stella Polaris Teater. For tiden jobber han som skuespiller for Hordaland Teater og Det Norske Teateret.

Necemer kom til Norge som 16 åring, etter å ha flyktet fra Bosnia-krigen sammen med familien sin. Den første tiden bodde han i Tønsberg hvor han gikk på Grevskogen videregående skole. Etter fullført videregående søkte han seg inn på Statens Teaterhøgskole. For tiden bor Necemer i Bergen.

Necemer har spilt «Hugin» på daglige opptredener i Kaptein Sabeltanns Verden fra 2004 til 2012. Han har også hatt roller som «Tøge» (2004, 2006, 2010, 2013) og «Francois Michelin» (2011, 2012) i Terje Formoes stykker om Kaptein Sabeltann.

## Referanser


## Kilder
* Igor Necemer på Kaptein Sabeltann wikia

## Eksterne lenker
*
Michael Robert Newbolt

**Michael Robert Newbolt** (født 27. september 1874 i Dymock, Gloucestershire, død 7. februar 1956 i Bierton, Buckinghamshire) var en engelsk prest og salmedikter. Han er best kjent for sin bearbeidelse av George Kitchins salme «Lift High the Cross», som blant annet er med i *[[Norsk salmebok 2013]]*.

Newbolt ble ordinert til prest i Church of England i 1900, og var prest i flere menigheter før han var rektor ved  Missionary College i Dorchester fra 1910–1916. Han gikk deretter tilbake til menighetstjeneste igjen, og avsluttet tjenesten som «canon» i Chesterkatedralen fra 1927 til 1946. Han gav også ut flere teologiske bøker.

## Referanser
De latterlige

***De latterlige*** (originaltittel: *Ridicule*) er en fransk historisk dramakomedie fra 1996 av regissøren Patrice Leconte.

Filmen skildrer de sosiale ulikhetene i 1700-tallets Frankrike, og viser samtidig de brutale og korrupte sidene av aristokratiet og hoffet omkring kongen. Handlingen foregår omkring slottet i Versailles, hvor mulighetene for å klatre på den sosiale rangstigen er små, men ikke umulige. Det krever dog at man er i stand til å parere fornærmelser samt for all del unngår å bli latterliggjort.

Filmen mottok fire César i 1997, blant annet for beste film.

## Synopsis
Den lavadelige baron Ponceludon de Malavoy bor i Dombes, i et sumpet område av det sydøstlige Frankrike. Bøndene og arbeiderne hans er syke og dør som følge av den infiserte myggen i sumpområdene. Ponceludon sysler derfor med tanken om å drenere og tørrlegge området, for å minske myggens utbredelse, og dermed øke bøndenes levestandard.

Han reiser til Versailles for å søke støtte til prosjektet hos kong Louis XVI. Det er dog ikke lett å få adgang til majesteten. For overhodet å komme i betraktning, skal man være i besittelse av visse sosiale ferdigheter som kunsten å konversere og fremfor alt have *esprit* (vidd).    Ponceludon opplever en mengde intriger på sin vei mot kongen, men takket være amorøse forbindelser og sin skarpe tunge, lykkes han omsider med å få et par ord med kongen.

## Hovedroller
Blant hovedrollene ses: 
* Charles Berling – Le Baron Grégoire Ponceludon de Malavoy
* Jean Rochefort – Le Marquis de Bellegarde
* Fanny Ardant – Madame de Blayac
* Judith Godrèche – Mathilde de Bellegarde
* Bernard Giraudeau – L'abbé de Vilecourt
* Bernard Dhéran – Monsieur de Montaliéri

## Referanser


## Eksterne lenker
*
Milne Bay (provins)

**Milne Bay** er en provins øst i Papua Ny-Guinea. Provinsen var åsted for Slaget om Milne Bay under andre verdenskrig.
Scelophysini

**Scelophysini** er en gruppe av biller som hører til familien oldenborrer og har larver som eter planterøtter. Det er velkjente skadedyr i hele verden.

## Utseende
Små, brede, kraftige, langbeinte oldenborrer. Kroppen er kledt med lys, gjerne blålig bestøvning.

## Levevis

## Utbredelse
Gruppen er utbredt i det sørlige Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
****** Hopliini-gruppen
******* Stammen Scelophysini
******** Slekten *[[Anisochelus]]* Burmeister, 1844 - 5 arter
******** Slekten *[[Clania]]* Schein, 1956 - 6 arter
******** Slekten *[[Congella]]* Péringuey, 1902 - 4 arter
******** Slekten *[[Cylichnus]]* Burmeister, 1844 - 3 arter
******** Slekten *[[Cylindrocrates]]* Schein, 1958 - én art
******** Slekten *[[Kubousa]]* Péringuey, 1902 - 10 arter
******** Slekten *[[Lepisia]]* LePeletier & Audinet-Serville, 1828 - 11 arter
******** Slekten *[[Pseudocongella]]* Moser, 1924 - én art
******** Slekten *[[Scelophysa]]* Burmeister, 1844 - 12 arter
******** Slekten *[[Vanstaronia]]* Kemmerer, 2006- én art

## Kilder
* Oversikt over gruppene med artstall

## Eksterne lenker
*
Bjørg Marit Notland

**Bjørg Marit Notland** (født 1961) er en norsk salmedikter. Hun er representert i *[[Norsk salmebok 2013]]* med en salme hun har skrevet tekst og melodi til.

## Referanser
Gobind Ganga

**Gobind Ganga** er en guyansk økonom, som siden mai 2014 har vært sentralbanksjef i Guyanas bank. 

## Utdanning og yrkeskarriere
Ganga har en BA i økonomi og ledelse fra University of Winnipeg, og en Master of Arts-grad og en Ph.D. fra University of Manitoba. Disse gradene tok han på 1980-tallet. Han har vært foreleser og stipendiat der han studerte selv, men har også forelest ved University of West Indies på Jamaica, og han var seniorforsker og seniorforeleser ved Turkeyen Campus ved University of Guyana. 

I 1995 ble han direktør ved forskningsavdelingen ved sentralbanken. Denne stillingen hadde han til november 2003, da han ble fungerende direktør (*Alternate Executive Director*) ved Verdensbanken i New York. Her representerte han 10 karibiske stater, samt Canada og Irland. 

Han ble utnevnt til visesentralbanksjef i juni 2005, men overtok ikke denne stillingen før hans periode i Verdensbanken var utløpt. Den 2. desember 2014 ble han utnevnt til sentralbanksjef, og overtok da etter Lawrence T. Williams, som døde 7. mai 2014. Ganga var også fungerende sentralbanksjef fra Williams døde. 

## Referanser


## Eksterne lenker
* Presentasjon på sentralbankens hjemmeside
Marlon Tábora Muñoz

**Marlon Ramsés Tábora Muñoz** (født 3. april 1969) er en honduransk økonom, som fra januar 2014 til juli 2015 var sentralbanksjef for Honduras’ sentralbank. 

Han forlot sentralbanken i juli 2015 for en stilling som direktør i Den interamerikanske utviklingsbanken. 

Han er gift og har to barn. 

## Utdanning
Tábora Muñoz har en Bachelor of Science-grad fra Instituto Salesiano San Miguel fra 1985. Han tok en ingeniørutdanning (*Industrial Mechanical Engineer*) ved Universidad Nacional Autónoma de Honduras i 1989, deretter en doktorgrad i administrasjon ved Catholic University of Honduras (UNICAH) i 1999. Han har også en mastergrad innen offentlig politikk fra Mc Court School of Public Policy (MSPP) ved Georgetown University, og han har studert offentlig forvaltning ved Harvard Kennedy School of Government. 

## Yrkeskarriere
Han har erfaring fra både privat og offentlig sektor. I 2002 ble han utnevnt til direktør i Den nasjonale telekommunikasjonskomiteen (CONATEL). Samtidig ledet han Den sentralamerikanske kommisjonen for telekommunikasjon (COMTELCA) fra 2005 til 2006. Han var også rådgiver for FNs økonomiske kommisjon for Latin-Amerika og Karibia (UNECLAC). I november 2009 ble han første nestleder i det konservative Partido Nacional de Honduras (NP) i departementet Francisco Morazán, og i januar 2010 ble han utnevnt til viseminister (*Vice Minister of the Presidency*) og stabssjef i president Porfirio Lobo Sosas regjering. Denne posisjonen hadde han bare fram til juni samme år, da han ble Honduras' representant i Den interamerikanske utviklingsbanken, som alternerende direktør (*Alternating Executive Director *). 

Tábora Muñoz ble utnevnt til sentralbanksjef i desember 2013, og overtok stillingen da Juan Orlando Hernández' nye regjering tiltrådte 27. januar 2014. Han overtok etter María Elena Mondragón de Villar. Han uttalte ved utnevnelsen at hans førsteprioritet vil være å få kontroll over landets inflasjon, som da var anslått til 6 % for 2013. I februar ble han også president i Det sentralamerikanske pengerådet (Consejo Monetario Centroamericano, CMCA). 

I juli 2015 sluttet han i stillingen som sentralbanksjef, fordi han ble utnevnt til direktør for Mellom-Amerika og Belize i Den interamerikanske utviklingsbanken, der han begynte i august. 

I januar 2016 kåret magasinet Forbes han er en av Mellom-Amerikas 25 mest innflytelsesrike personer. 

## Referanser
Vestibulitt i nese

**Vestibulitt i nese** eller nasal vestibulitis er dermatitt i nesens vestibule. Sykdommen kan skyldes kronisk rhinorrhea eller virusinfeksjon. En form for behandling er rensing av nesens vestibule med en bomullsapplikator (for eksempel en bomullspinne) som er dynket i hydrogenperoksid.

## Referanser
Wijdemeren

**Wijdemeren** er en kommune i Nederland i provinsen Noord-Holland. Kommunen ble til i 2002, da Loosdrecht (før det del av Utrecht), 's-Graveland og Nederhorst den Berg kommune. Fort Hinderdam, som er et av flere anlegg i verdensarvminnet Stelling van Amsterdam, ligger på en øy i elven Vecht ved landsbyen Nederhorst den Berg.

## Referanser




## Eksterne lenker
* Kommunens nettside
Isobel Barnett

**Isobel, Lady Barnett**, opprinnelig **Isobel Morag Marshall** (født 30. juni 1918 i Aberdeen i Skottland, død 20. oktober 1980 i Leicestershire), populært kalt **Lady Isobel Barnett**, var en britisk radio- og fjernsynspersonlighet, mest kjent under 1950- og 1960-tallene.

## Liv og virke
### Bakgrunn
Hun var legedatter, og fulgte i farens fotspor og studerte medisin ved Glasgow University. Hun kvalifiserte seg som lege i 1940, og giftet seg den følgende år med Geoffrey Barnett. Lady Barnett oppgav sin medisinske karriere i 1948 og var en Justice of the Peace de neste tyve år.

### Radio og fjernsyn
I 1953 begynte hun i BBC fjernsyn i panelet i et underholdningsprogram, *What's My Line*, og fikk med dette et gjennombrudd. Hun ble også kjent gjennom tilsvarende arbeid i radioprogrammer. 

Hun var elegant og vittig og legemliggjorde det britiske aristokrati (som hun selv ikke stammet fra). På sine eldre dager ble hun temmelig eksentrisk.

## Referanser


## Eksterne lenker
* 
* What's my line? episode
Linja

**Linja AS** (tidligere **Mørenett AS**) har ansvaret for overføring av all elektrisk kraft i kommuner på Sunnmøre og i Nordfjord. Om lag 320 medarbeidere jobber i selskapet. Mørenett har hovedkontor i Dragsund i Herøy kommune, og avdeling i Ålesund, Norddal, Vanylven, Ørsta og Hornindal. 

Mørenett AS ble etablert i 2014 etter en fusjon mellom Tussa Nett og Tafjord Kraftnett. Fusjonen ble gjort for å styrke nettvirksomheten på Sunnmøre og gjøre den mer robust og effektiv. 

Mørenett eier, bygger og vedlikeholder distribusjonsnettet for elektrisk kraft i kommunene Ålesund, Giske Sula, Ulstein, Hareid, Herøy, Sande, Vanylven, Ørsta Volda, Hornindal og Norddal. Regionalnettet dekker kommunene på søndre og nordre Sunnmøre.

Fra 1. mars 2023 er Mørenett og Linja fusjonert.

## Referanser


## Eksterne lenker
*
Wormerland

**Wormerland** er en kommune i Nederland i provinsen Noord-Holland. Kommunen ble til i 1991 ved en sammenslåing av kommunene Jisp, Wijdewormer og Wormer.

## Referanser




## Eksterne lenker
*
Ester Fjellheim

**Ester Marie Fjellheim** (født 4. desember 1939 i Brekkebygd, Røros) var representant for Samefolkets Fellesliste i Sametinget for perioden 1989-1993. 

Fjellheim tok artium i Tromsø i 1974, og medisinsk embetseksamen ved Universitetet i Tromsø i 1981. Hun har arbeidet som lege og spesialist i allmennmedisin.

På 1960- og 1970-tallet hadde hun tillitsverv i Tromsø Sameforening. I 1980 deltok hun i utvekslingsprogrammet for indianske og samiske studenter, og besøkte Montana i USA. I årene 1981 til 1984 var hun medlem av styret for Samisk videregående skole, de siste par årene som leder. Hun satt i fagrådet for MBD-barn i Troms fylke fra 1989.

I Sametinget var hun leder for fullmaktskomiteen, nestleder i tingets møtelederskap og nestleder i hovedkomiteen for sosial- og helsespørsmål. Hun satt også i hovedkomiteen for kultursaker.

## Kilder
* Odd Mathis Hætta: *Sametinget i navn og tall : Høsten 1989 - høsten 1993*

## Eksterne lenker
* Om Ester Fjellheim i Forvaltningsdatabasen - NSD
British Fascisti

**British Fascisti** (**BF**, senere *British fascists*) var den første uttalt fascistiske organisasjonen i Storbritannia, grunnlagt i 1923 av Rotha Lintorn-Orman i etterdønningene av Benito Mussolinis marsj mot Roma. Partiet hadde egentlig mer til felles med konservatisme enn med egentlig italiensk fascisme, men var den første gruppering i Storbritannia som benyttet ordet *fascist* om deg selv. Partiet ble oppløst i 1936 i og med Rotha Lintorn-Ormans død i 1935.

## Organisasjon og politikk
Partiet, som hadde mange tidligere armeoffiserer og andre veteraner fra Første verdenskrig, nøyde sig med å ordne møter for det det konservative parti, noe som fikk de mer radikale medlemmene å opprette National Fascisti. Et av få politiske standpunkter BF hadde var en senking av inntektsskatten slik at de rike kunne ansette mer betjenter for å minske arbeidsløsheten. BF kom senere til å gå inn for en korporativ stat. 

Kjente personer som var medlemmer i bevegelsen er blant annet William Joyce, Neil Francis Hawkins, Maxwell Knight og Arnold Leese.

Ved generalstreiken i 1926 hadde organisaajonen justert navnet til **British Fascists**. Partiet oppfattet generalstreiken som et første steg mot kommunisme i Storbritannia.

Partiet ville slutte seg til Organisation for the Maintenance of Supplies (OMS), som skulle organisere streikebrytere, men fikk ikke lov ettersom de ikke ville ta avstand fra fascismen. På grunn av dette ble BF  splittet nok en gang der en minoritet av BF gikk ut og dannet *Loyalists* anført av den tidligere ordførende for BF brigadegeneral R.B.D. Blakeney.

## Litteratur
* Robert Benewick: *Political Violence and Public Order*, Allan Lane, 1969
* Martin Pugh: *Hurrah for the Blackshirts! Fascists and Fascism in Britain between the Wars*, Random House, 2005

## Referanser
Vestibulitt i vulva

**Vestibulitt i vulva** eller **vulvavestibulitt** er kroniske smertetilstander i vulva. Friedrichs kriterier (IV) for sykdommen er «Klinisk smertesyndrom av minst 6 mnd. varighet», «Smertene er begrenset til vestibulum», «Uttalt smerte ved berøring, ytre dyspareuni (penetrasjonssmerte)» og «Varierende grad av erythem i bakre vestibulum». «Vulvodyni er et samlingsbegrep for kroniske vulvasmerter av brennende og sviende karakter.» Vestibulum er området rundt inngangen til skjeden.

## Referanser
Alex DeJohn

**Alex DeJohn** (født 10. mai 1991) er en amerikansk fotballspiller som spiller for Orlando City SC.

DeJohn er forsvarsspiller og kom til Start før -sesongen. Han har tidligere spilt for Central Jersey Spartans i hjemlandet og de finske klubbene Ekenäs og .

## Referanser


## Eksterne lenker
*
Björn Ivroth

**Björn Ivroth** (født 6. september 1959 i Göteborg, Sverige) er en svensk næringslivsleder.

Ivroth ble utnevnt til konsernsjef i IT-selskapet EVRY i mars 2015. Han var konsernsjef til november 2018 da han ble etterfulgt av Per Hove. Før han begynte i EVRY var Ivroth administrerende direktør i CGI Sverige, hvor han var med på å gjennomføre fusjonen mellom CGI og Logica. Ivroth har tidligere hatt lederposisjoner i IBM og Accenture og jobbet med IT-relaterte spørsmål og outsourcing. Han startet sin karriere i konsulentselskapet McKinsey.    

Ivroth er utdannet siviløkonom fra Handelshögskolan i Göteborg.

## Referanser
Parlamentsvalg

Et **parlamentsvalg** er et valg av et lands parlament, den øverste lovgivende forsamling. Parlamentsvalg kan følge forskjellige valgordninger. I verden i 2015 var forholdstallsvalg med partilister brukt i 85 land (36%), flertallsvalg i enmannskretser i 62 land (26%), mens 33 land (14%) bruker en blandet valgordning der valg i enmannskretser suppleres med kandidater valgt ved forholdstallsvalg.

Folkegrupper eller regioner innen en stat kan også ha egne parlamenter og parlamentsvalg. Sametinget, forsamlingen i Nord-Irland eller parlamentet i den kurdiske regionen i Irak er eksempler på slike parlamenter.

I Norge kalles parlamentet Storting, og parlamentsvalget for stortingsvalg.

## Referanser


## Se også
* Sider i kategorien «Nasjonale parlamenter»
* Sider i kategorien: «Valg etter område»
John J. Nordfjell

**John Jacobsen Nordfjell** (født 26. mai 1934 i Rindal i Nord-Møre, død 16. april 2011) var representant for Samarbeidslista Vi i Sør i Sametinget for perioden 1989-1993. Nordfjell var reineier. 

Nordfjell gikk Den samiske Folkehøgskolen i Karasjok (1953), Statens reindriftsskole i Kvæfjord (1973) og var i årene 1975-1976 midlertidig lektor ved reindriftsskolen.

Han var kommunestyrerepresentant i Holtålen fra 1980 til 1983, og representerte Høyre. I samme periode var han medlem i administrasjonsutvalget og fylkeskulturstyret. Mellom 1980 og 1982 var han i to perioder vararepresentant til fylkestinget i Sør-Trøndelag. Han var også varamedlem til Norsk sameråd. Han var leder og sekretær i Holtålen Høyre, og var på 1980-tallet styremedlem i Høyre i Sør-Trøndelag.

Han var medlem i Landsrådet for Heimevernet og medlem i Distriktsrådet for Sør-Trøndelag HV-område (HV-12).

På 1970-tallet var han leder for Sør-Trøndelag og Hedmark reinsamelag, og vararepresentant til styret i Norske Reindriftsamers Landsforbund. Fra 1987 var han styremedlem i Sør-Trøndelag og Hedmark reindriftsområde.  

På Sametinget satt han i hovedkomiteen for sosial- og helsespørsmål og hovedkomiteen for organisasjonssaker.

## Referanser


## Kilder
* Odd Mathis Hætta: *Sametinget i navn og tall : Høsten 1989 - høsten 1993*

## Eksterne lenker
* Om John J. Nordfjell i Forvaltningsdatabasen - NSD
Malak

**Malak** (arabisk: ) er et arabisk kvinnenavn.

## Etymologi
*Malak* betyr «engel» på arabisk. Den tyrkiske formen av navnet er *Melek*.

## Utbredelse
Innenriksdepartementet i Saudi-Arabia forbød i 2014 å gi nyfødte barn navnet *Malaak*.

|}

## Kjente personer med navnet
Personene i listen er ordnet kronologisk etter fødselsår.
*Melek Tourhan (1869&ndash;1956), egyptisk sultana
*Malak Hifni Nasif (1886&ndash;1918), egyptisk dikter
*Malak Karsh (1915&ndash;2001), kanadisk fotograf
*Melek Hu (født 1989), kinesisk-tyrkisk bordtennisspiller

## Referanser


## Eksterne lenker
Club de Madrid

**World Leadership Alliance – Club de Madrid** er en forening for demokratisk valgte, tidligere statsledere. Den ble etablert i oktober 2001. Foreningens formål er å jobbe med demokratisk lederskap. Den har flere prosjekter som blant annet har som formål å fremme politisk dialog, likestilling, inkluderende reformarbeid, retten til å organisere seg og energi og klima.

## Medlemmer
### Norske
Fra Norge er tidligere statsminister Gro Harlem Brundtland og Kjell Magne Bondevik medlemmer.

## Referanser


## Eksterne lenker
*
Ford Eifel

**Ford Eifel** er en bil som ble bygget av Ford-fabrikken i Tyskland mellom 1935 og 1940.  Opprinnelig var den et suppelement til Ford Köln, men etter hvert erstattet den denne bilmodellen. I sin tur ble Ford Eifel erstattet av Ford Taunus. Mellom 1937 og 1939 ble Eifel også sammensatt i Ungarn og Danmark. Eifel var utviklet fra  Ford Model C Ten, og den fikk navn etter fjellkjeden Eifel i Vest-Tyskland 

Ford Eifel kom med mange forskjellige karosserityper, slik som to-dørs sedan, en to-dørs coach, to- eller flire-seters cabriolet, to-seters roadster og en liten lastebil. Limousine-karosseriene kom fra from Ambi Budd-fabrikken i Berlin, mens saloon og sedan ble bygget av Drauz coachbuilders. flere andre karosserifabrikker var involvert, bl a. Gläser coachbuilders i Dresden som bygget noen .

## Motor og girkasse
Motoren var en fire-sylindret fire-takts sideventilert motor på 1172&nbsp;cc. Som utviklet maksimumum 34&nbsp;hp (25&nbsp;kW) ved 1250&nbsp;rpm. den hadde en tre-trinns manuell synkronisert gear box..

## Utgaver
.
Bilens popularitet i Tysklsnd økte etter en mindre ansiktsløfting i 1937 som kom samtidig med et større utvalg av karosserityper som ikke var så meget ulikt de britiske modellene, også erstatning av de tidligere hjul med eiker til moderne stålhjul. Ny frontgrill som var blitt et kjennemerke på tyske Ford sent på 1930-tallet.

## Referanser
Chelsea (navn)

**Chelsea** er et engelsk kvinnenavn.

## Etymologi
*Chelsea* har opprinnelse som en navnet på en bydel i London. Stedsnavnet har opprinnelse i gammelengelske Caelichyth, dannet av *cealc*, «kalkstein»,  eller *cælic*, «beger, kalk», og *hȳth*, «landingssted».

## Utbredelse
*Chelsea* har vært i vanlig bruk som kvinnenavn i England fra 1970-årene. I USA ble navnet tatt i bruk på slutten av 1960-årene, og var mest brukt i 1980- og 1990-årene, med en topp i 1992.

|}

## Kjente personer med navnet
Personene i listen er ordnet kronologisk etter fødselsår.
*Chelsea Cain (født 1972), amerikansk forfatter
*Chelsea Handler (født 1975), amerikansk skuespiller og TV-vert
*Chelsea Michelle Wold (født 1975), walisisk-norsk artist og låtskriver
*Chelsea Clinton (født 1980), amerikansk forretningskvinne
*Chelsea Wolfe (født 1983), amerikansk sanger

## Referanser


## Eksterne lenker
Haldis Thomassen

**Haldis Tea Elvine Thomassen** (født 5. oktober 1948 i Spansdalen i Lavangen) var representant for Samefolkets Fellesliste i Sametinget for perioden 1989-1993. 

Thomassen tok sykepleiehøgskolen i Tromsø i 1990, og er av yrke sykepleier. Hun er bosatt i Tennevoll i Lavangen.

Hun var vararepresentant til skolestyret i årene 1980 til 1983, og har hatt en rekke tillitsverv i ulike foreninger.

I Sametinget satt hun i hovedkomiteen for sosial- og helsespørsmål og i hovedkomiteen for kultursaker.

## Kilder
* Odd Mathis Hætta: *Sametinget i navn og tall : Høsten 1989 - høsten 1993*

## Eksterne lenker
* Om Haldis Thomassen i Forvaltningsdatabasen - NSD
Leirsjøen

**Leirsjøen** er en innsjø øst i Lunner kommune i Akershus. Den ligger på 320 moh., nord for E 16 mellom Roa og Gardermoen.

Fra utløpet i øst renner Leira nedover Romerike til samløp med Nitelva ved Lillestrøm.

## Referanser
LNF-område

**LNF-område** er forkortelse for *Landbruks-, natur- og friluftsområder*, jfr. plan- og bygningslovens § 11-7 nummer 5.

I områder som bli lagt ut til LNF‑område i kommuneplanen, er det ikke tillatt med annen bygge- og anleggsvirksomhet enn den som har direkte tilknytning til landbruk eller stedbunden næring (tradisjonell landbruksvirksomhet). Blant annet vil det ikke være tillatt å oppføre hytter her, noe som også gjelder hytter med sikte på å skaffe gardsbruk inntekter ved utleie ("utleiehytter").

## Referanser
Louis L’Amour

**Louis Dearborn L'Amour** (født 22. mars 1908, død 10. juni 1988) var en amerikansk westernforfatter. I sin levetid utga han 101 bøker, som ble solgt i over 200 millioner eksemplarer på tjue språk.

## Referanser




## Eksterne lenker
* 
* 
*
Kulevannet

**Kulevannet** er en innsjø i Indre Østfold kommune i Østfold. Det er et skogsvann i Fjella, et skogsområde som strekker seg mellom Trømborg i Eidsberg og Haldenvassdraget. Vannet har utløp til Tjerua, som renner sørover og ut i Rakkestadelva.

## Referanser
FC Calcio Fest

**FC Calcio Fest**, offisielt **Fotballklubben Setra**, (stiftet 2. september 2011) er en norsk fotballklubb fra Oslo, som spiller sine kamper på Ekeberg.

### Tabeller

#### 8. divisjon 2012

#### 7. divisjon 2013

#### 7. divisjon 2014

#### 7. divisjon 2015

## Divisjonsutvikling

## Eksterne lenker
*
Ford Köln

**Ford Köln** er en bil fra Fords bilfabrikk i Köln, bygget fra 1933 frem til 1936.

## Opprinelse
Engelske Ford-fabrikker hadde utviklet bilen som ble intrdusert i 1932 som  Ford Model Y.mDen tysk-bygde versjonen som fikk navnet Ford Köln for å fremheve at det var en tysk bil ble først sett under Berlin Motor Show i 1933. De første biler ble bygget av komponenter fra britiske fabrikker, men i løpet av det første år ble disse i større grad sikret av lokal produsjon.

## Utvikling
Samtidig som den tyske fabrikken kunne tilby alternative karosserier av egen design, spesielt  for den noe rimelførre åpne1934-35"Cabrio-Limousine" med  ramme av treverk med kledning av synthetisk lær, i likhet med noen av de mindre DKW og Adler.  Denne bilen ble markedsført som en *bil for hvermann* ("*Wagen für Jedermann*") og som i 1935 hadde en prisapphos enkelte forhandlere på 1 850 Mark ]noe som var 360 Mark mindre enn
produsentens averterte pris en to-dørs sedan/saloon.

## Tekniske spesifikasjoner
Köln hadde en fire-sylindret, fire-takts motor på 933 cc. Med en ytelse på 21&nbsp;hp (16&nbsp;kW) ved 3 400&nbsp; omdreininger. Toppfarten var . Den hadde en tre-trins  girboks (plus revers),  synkronisert andre og tredje gir. Det var en liten bil. Chassiet veide bare : en tom bil med karosseri  veide mellom  og .

## Salg
Publikums reaksjon var lunken på grunn av fjæroppheng og akser som virket gammeldagse på grunn av de stive fjærer. I sin klasse møtte bilen sterk konkurranse, spesielt fra  Opel, DKW og Adler:  Det ble bygget 11 121 Ford Köln mellom 1933 og  1936. was not a great success. Adler bygget  24 013 av deres tilsvarende Trumpf Junior i mindre enn to år mellom 1934 og 1935. Ford Kölns volum var også skuffende, sammenlignet med britenes produksjon av tilsvarende model, 153 117 som ble bygget den engelske Ford-fabrikken.
Yoguttene

**Yoguttene** er et rap-kollektiv fra Bergen. Gruppen består av rappere som går under dekknavnene Jenny Skavland, Idol Tone, Handerre Linni og Onge Anka.

## Historie
Yoguttene ble stiftet i Oslo i 2011 i et bokollektiv på Grünerløkka. Yoguttene startet i utgangspunktet som en Twitterprofil, som Jenny Skavland brukte til å kommunisere med amerikanske rap-artister og deretter skapte kollektivet en hiphoplåt. Etter den første låten traff Jenny Skavland Idol Tone på en fest og oppdaget en felles interesse for gangstarap. Her bestemte de seg for å lage en ny låt sammen. Etter en togtur, akkompagnert av en dokumentar om hiphop-gruppen Side Brok, rekrutterte Skavland sin studiekamerat Handerre Linni til Yoguttene. Onge Anka ble fjerdemann i rekken til å bli en Yogutt. Yoguttene sine artistnavn er inspirert av kjendiskvinnene Jenny Skavlan, Linni Meister, Tone Damli og Anna Anka. EP-ene D'Sant 1 og 2 ble utgitt på plateselskapet Oslo Records. De har i dag sitt eget selskap YGMG, som er tilknyttet Oslo Records. I tillegg til sine egne utgivelser har de også signert $ushi x Kobe og Kvamkollektivet.

## Diskografi

## Referanser


## Eksterne lenker
* 
*
Jordskjelvet i Nepal i mai 2015

**Jordskjelvet som fant sted i Nepal den 12. mai 2015** kl 12.55, med en momentmagnitude (Mw) på 7.3Mw 18 km sørøst for Kodari, var det annet svært store jordskjelv som rammet Nepal våren 2015. Episenter var nær grensen til Kina, mellom Nepals hovedstad Katmandu og Mount Everest. Dette jordskjelvet fant sted langs samme forkastning som det vesentlig større (7,8 magnituders) jordskjelvet den 25. april, men lenger øst enn dette første skjelvet.  Det betraktes som et etterskjelv av uvanlig styrke.  Det fant sted på en dybde av 18,5 km. Skjelvet berørte også tilgrensende områder i Tibet, og kunne merkes godt i det nordlige India, som i Bihar, Uttar Pradesh, og West Bengal.

Få minutter etter fulgte et 6,3 magnituders jordskjelv i Nepal med episenter i Ramechhap øst for Katmandu. Det ble følt også i Bangladesh, Kina og mange deler av India. 

## Referanser
Norgesmesterskapet i fotball for jenter 19 år 2013

**Norgesmesterskapet i fotball for jenter 19 år 2013** eller **Telenor Cup** var en norsk fotballturnering for jentelag med spillere under 19 år. I 2013 ble turneringen arrangert for 6. gang.  ble norgesmester etter å ha slått  4-3 i finalen.

## 1. runde

## 2. runde

## Kvartfinaler
;11. august
* ***' &ndash;  1-0
*  &ndash; ***' 1-6
;18. august
* ***' &ndash;  5-0
;21. august
* ***' &ndash;  2-2 (7-6 på straffer)

## Semifinaler
;20. september
*  &ndash; ***' 0-1
;21. september
*  &ndash; ***' 1-2

## Finale
;3. november
* **** &ndash;  3-3 (4-3 eeo.)

## Referanser


## Eksterne lenker
* Terminliste
* Toppscorer
Oddvin Storelv

**Oddvin Inge Storelv** (født 20. desember 1951 i Evenes) representerte Hinnøy og Omegn Sameforening - et lokallag av Norske Samers Riksforbund -  i Sametinget for perioden 1989-1993. 

Storelv har handelsskoleutdanning og Postskolen, har vært bosatt i Evenes og jobbet som landpostbud. 

Han var leder av Lavangseidet og Omegn Sameforening på 1980-tallet. Fra 1986 til 1989 satt han i styret for Samisk videregående skole i Karasjok. Han var kommunestyrerepresentant for Arbeiderpartiet i Evenes i årene 1988 til 1991, satt i skolestyret fra 1984 til 1991, var varamedlem i administrasjonsutvalget fra 1988 til 1991 og varamedlem i skolestyret fra 1982. Senere har han blant annet vært samepolitisk kontakt for AP lokalt. 

På Sametinget satt han i hovedkomiteen for næring, natur og miljø og i hovedkomiteen for kultursaker.

## Referanser


## Kilder
* Odd Mathis Hætta: *Sametinget i navn og tall : Høsten 1989 - høsten 1993*

## Eksterne lenker
* Om Oddvin Storelv i Forvaltningsdatabasen - NSD
Nasjonalt klageorgan for helsetjenesten

**Nasjonalt klageorgan for helsetjenesten** (**Helseklage**) er et norsk forvaltningsorgan som ble opprettet 1. januar 2016, underlagt Helse- og omsorgsdepartementet. Klageorganet er en sammenslåing av sekretariatene for følgende nemnder:
* Pasientskadenemnda
* Klagenemnda for behandling i utlandet
* Preimplantasjonsdiagnostikknemnda
* Statens helsepersonellnemnd

I tillegg ble relevante klagesaker som tidligere ble behandlet i Helsedirektoratet og Helseøkonomiforvaltningen lagt til klageorganet. Målet med å bygge opp et felles nasjonalt klageorgan er å sørge for enklere klagebehandling og bedre utnyttelse av ressursene.

Klageorganet er lokalisert til Bergen og etableringen innebar at Bergen fikk rundt nye 100 arbeidsplasser da omorganiseringen var sluttført i  2019. De fleste av medarbeiderne i Helseklage er jurister, men organet har også ansatte med medisinsk kompetanse.

## Direktører
Den første direktøren for Helseklage var Rose-Marie Christiansen.

* 2015–2021: Rose-Marie Christiansen
* 2021–d.d.: Hilde-Kristin Enehaug (konstituert)

## Organisasjon
Helseklage er sammensatt av tre saksbehandlingsavdelinger (I, II og III), en avdeling for helserett, en rettssaksavdeling og en avdeling for organisasjon og utvikling (OU). OU-avdelingen er delt opp i tre seksjoner: Fag og utvikling, HR og økonomi og Service- og dokumentsenter.

## Referanser


## Eksterne lenker
*
Direktoratet for e-helse

**Direktoratet for e-helse** var et norsk direktorat som eksisterte fra 1. januar 2016 til 31. desember 2023.

Direktoratet hadde ansvar for styring, utvikling og gjennomføring av nasjonale IKT-prosjekter. I dette lå også ansvar for forvaltning og utvikling av lover, forskrifter og IKT-standarder.

Direktoratet hadde hovedkontor i Oslo og et avdelingskontor i Trondheim. Fra 2016 og frem til hun sa opp 20. november 2020 var Christine Bergland direktør. Den 26. mars 2021 ble Mariann Hornnes ansatt som direktør for en åremålsperiode på seks år.

1. januar 2020 ble det overført ca. 200 ansatte og oppgaver knyttet til helsenorge.no, kjernejournal, e-resept og grunndata til Norsk Helsenett, som skulle fylle rollen som nasjonal tjenesteleverandør til helsesektoren.

1. januar 2024 ble Direktoratet for e-helse en del av Helsedirektoratet.

## Se også
* Kompetansesenter for IT i helse- og sosialsektoren
* Nasjonal IKT
* Helse Vest IKT

## Referanser


## Eksterne lenker
*
Sirkusseilerne

***Sirkusseilerne*** er et norsk reiseprogram i fem deler som gikk på NRK i 2015. Serien handlet om fem unge menn i gruppen Zirk Mirk som dro til utlandet for å bedrive gatekunst. Sirkusseilerne dro av gårde i en rusten liten seilskute som til stadighet brøt sammen, og de finansierte turen med forestillinger og gatemusikk underveis. TV-serien "Sirkusseilerne" var basert på deres egne opptak av den strabasiøse reisen. 

## Medvirkende
*Jacob Emil Klingen Borg
*Daniel Klingen Borg
*Manuel Quemizet
*Andreas Strand Renberg
*Igor Axel Malthe Thomassen

## Referanser


## Eksterne lenker
*
Ivar Mikal Simonsen

**Ivar Mikal Simonsen** (født 7. august 1952 i Ankenes) representerte Ofoten Sametingsliste i Sametinget for perioden 1989-1993. Han er bosatt i Bjerkvik i Narvik kommune, og har vært en sentral og omstridt representant for Fremskrittspartiet lokalt.

Simonsen tok Forsvarets maskin- og elektrikerskole i Horten i 1970 og 2. maskinistskolen i Tromsø i 1973. Senere gikk han på Jokkmokk folkehøgskole (1986). Han arbeidet med samisk kulturminneregistrering og hadde på 1980-tallet engasjementer for  Samisk-etnokrafisk avdeling ved Tromsø Museum. Han arbeidet som anleggsmaskinreparatør, og ble senere uførepensjonist.

Fra 1991 var han varamedlem i styret for Landsforeningen for trafikkskadde, avdeling Nord-Norge. Han var også leder i avdelingens ad-hoc organisasjonsutvalg.

På Sametinget satt han i hovedkomiteen for rettigheter og i hovedkomiteen for organisasjonssaker.

## Referanser


## Kilder
* Odd Mathis Hætta: *Sametinget i navn og tall : Høsten 1989 - høsten 1993*

## Eksterne lenker
* Om Ivar M. Simonsen i Forvaltningsdatabasen - NSD
Inger Anne Johansen

**Inger Anne Johansen** (født 6. desember 1936 i Karasjok) representerte Arbeiderpartiet i Sametinget for perioden 1989-1993. 

Johansen utdannet seg ved Svanvik folkehøyskole (1957) og tok tannlegesekretærskole (1988). Hun arbeidet som tannlegesekretær. 

Hun var kommunestyrerepresentant for AP på Vestvågøy 1984-1987, vararepresentant i periodene før og etter. Fra 1976 til 1991 satt hun i skolestyret, fra 1976 til 1979 i barnevernsnemnden. Hun var medlem av kommunens skatteutvalg fra 1979, og ledet utvalget fra 1983 til 1991. Ellers satt hun i en rekke kommunale verv.

Ved samenes nasjonaldag i 2003 sto hun for flaggheisingen i Vestvågøy kommune.

På Sametinget ledet hun hovedkomiteen for undervisning og forskning, og var nestleder i hovedkomiteen for kultursaker.

## Referanser


## Kilder
* Odd Mathis Hætta: *Sametinget i navn og tall : Høsten 1989 - høsten 1993*

## Eksterne lenker
* Om Inger Anne Johansen i Forvaltningsdatabasen - NSD
Davide Formolo

**Davide Formolo** (født 23. oktober 1992 i Veneto) er en italiensk landeveissyklist. Han sykler for UCI WorldTourlaget Movistar.

I mai 2015 tok han sin hittil største seier, men en etappeseier i Giro d'Italia.

## Meritter

;2013
:2.-plass sammenlagt, Giro della Valle d'Aosta
;2015
:Ungdomstrøya, Volta ao Algarve
:4. etappe, Giro d'Italia
;2019
:7. etappe, Catalonia rundt
:Italiensk mester, landeveisritt
;2020
:3. etappe, Critérium du Dauphiné
;2023
:Veneto Classic

## Referanser


## Eksterne lenker
* 
*
Rhett Bernstein

**Rhett Anthony Bernstein** (født 10. september 1987 i San Diego, California, USA) er en amerikansk tidligere fotballspiller. Bernstein spilte som forsvarsspiller. I Norge er han kjent for å ha spilt for Mjøndalen.

## Klubbkarriere

Foran 2011-sesongen fikk Bernstein kontrakt hos Mjøndalen. Han skåret sine første mål for klubben i Tippeligaen i 2015; først to mål mot Tromsø IL, og deretter to mål mot Rosenborg runda etter. Han ble mot alle odds Mjøndalens toppscorer med sine fem fulltreffere i Tippeligaen 2015. 

## Statistikk

## Referanser
Norgesmesterskapet i fotball for jenter 19 år 2015

**Norgesmesterskapet i fotball for jenter 19 år 2015** eller **Telenor Cup** er en norsk fotballturnering for jentelag med spillere under 19 år. I 2015 ble turneringen arrangert for 8. gang.

## 1. runde

## 2. runde

## Kvartfinaler

## Semifinaler

## Finale

## Referanser


## Eksterne lenker
* Terminliste
* Toppscorer
Anti Social Media

**Anti Social Media** er et dansk poprockband som består av Philip Thornhill, Nikolaj Tøth, David Vang og Emil Vissing. De ble dannet i 2014 på initiativ av låtskriverne og produsentene Remee og Chief 1. Gruppen vant Dansk Melodi Grand Prix i 2015 med sangen «The Way You Are», og de representerte dermed Danmark i Eurovision Song Contest 2015 i Wien. Der ble gruppen slått ut av konkurransen etter å ha blitt nummer 13 av 16 sin semifinale.

Bandet spiller musikk som er inspirert av 1960-årenes pop- og rockeartister, blant andre The Beatles.

## Medlemmer
* Philip Thornhill – vokalist
* Nikolaj Tøth – gitar
* David Vang – bass
* Emil Vissing – trommer

## Diskografi

### EP-er

### Singler

## Referanser


## Eksterne lenker
* 
* 
* ''Anti Social Media: The Way You Are - Melodi Grand Prix 2015 DR1 (Sang nr. 7)'', youtube.com
Tungeskjæring

**Tungeskjæring** er å skjære tunger av torsk for å bruke dem som mat. Arbeidet foregår under vinterfisket etter skrei, vandrende gytetorsk, i Nord-Norge.

## Tradisjoner
Når fangsten er brakt på land og fisken sløyd, blir torskehodene levert til tungeskjærere. De trer hodene enkeltvis på en pigg (spiker) og skjærer tunga og den kjøttfulle hakemuskelen løs med en skarp kniv. Aktiviteten utføres på kaia utenfor fiskebrukene eller ved mottak og foredlingsbedrifter i fiskeværene.

Tungeskjæring har lange tradisjoner under sesongfisket i Lofoten og andre steder langs kysten av Nord-Norge, og regnes av mange som del av den lokale kulturarven. Det rutinepregede arbeidet har blitt særlig populært blant skoleungdom som kan tjene gode penger på å skjære tunger på fritida. Fisket foregår blant annet når skolene holder vinterferie og mange elever har tid til å jobbe.


File:Kanstadsamlingen_-_NMF010005-03544.jpg|Mann og kvinne skjærer tunger på kaia på 1950-tallet 

File:Kanstadsamlingen - NMF010005-01107.jpg|Gutter skjærer torsketunger på 1950-tallet.
File:Kanstadsamlingen - NMF010005-01856.jpg|Gutter skjærer torsketunger på 1950-tallet.



## Torsketunger

Torsketunger kan varierer i størrelse, men veier vanligvis 30-40 gram. Selve tunga er geleaktig, mens hakemuskelen som ligger under og utgjør den største delen, er fastere. Fra 1000 kilo sløyd fisk blir det rundt 10 kilo torsketunger.

Panerte, sprøstekte torsketunger hører til norsk tradisjonsmat langs kysten, og anses som en delikatesse i skreisesongen.

## Se også
*Sløying av fisk
*Fiskeforedling
*Lofotfisket

## Referanser


## Eksterne lenker
* 
* nrk.no: Arkivopptak om unge tungeskjærere i Henningsvær 1989
* VM i tungeskjæring 2014 (film på Youtube)
* NRK Nordland 12. februar 2015: ''Verdensmester i torsketungeskjæring på sitt tredje forsøk''
* Lofotposten 26. februar 2013: ''Tungeskjæring og tullprat''
Kirsten Marianne Bessesen

**Kirsten Marianne Bessesen** (født 14. mai 1967) er en norsk oversetter fra Mandal. Hun har utdannelse fra Universitetet i Oslo, og tok sitt hovedfag på den middelalderske franske syngefabelen *[[Aucassin og Nicolette]]*. Bessesens oversettelse av dette verket utkom i 1999 i Aschehougs serie Thorleif Dahls kulturbibliotek.

Bessesen har i hovedsak beskjeftiget seg med eldre fransk litteratur, og har gjort førstegangsoversettelser til norsk av flere større verk av opplysningsfilosofen Jean-Jacques Rousseau, deriblant *[[Julie - eller Den nye Héloïse]]*,, *[[Emile – eller om oppdragelse]]*, samt også hans berømte og innflytelsesrike selvbiografi *[[Bekjennelser]]*.

## Referanser
Red Fang

**Red Fang** er et amerikansk heavy metal-band fra Portland, Oregon, dannet i 2009.

## Diskografi
**Studioalbum**
**Red Fang* (Sargent House, 2009)
**Murder the Mountains* (Relapse Records, 2011) 
**Whales and Leeches* (Relapse Records, 2013) 
**Singler**
* Prehistoric Dog (Sargent House, 2009)
* Witness (Self Released, 2009)
* Wires (Relapse Records, 2011)
* Crows In Swine (Relapse Records, 2012)
* Blood Like Cream (Relapse Records, 2013)
* No Hope (Relapse Records, 2013)
**Andre utgivelser**
* Tour E.P. 2 (Wantage USA, 2007)
* Malverde/Favorite Son split w/ Tweak Bird (Volcom Entertainment, 2008)
* Red Fang/ASG split (Relapse Records, 2013)
* Scion AV Presents Red Fang (2014)
* Teamrock.com presents an Absolute Music Bunker Session with Red Fang (Self Released, 2014)	  

## Medlemmer
*Bryan Giles - gitar, vokal
*Aaron Beam - bass, vokal
*David Sullivan - gitar
*John Sherman - trommer

## Eksterne lenker
* 
*
Zayandeh Rud

**Zayandeh** eller **Zayandeh Rud** (farsi: زاینده‌رود; *Zayandeh* «livgivende» + *Rud* «elv») er en endorheisk elv som renner gjennom Isfahan i Iran.

Elven springer ut i Zagrosfjellene i provinsen Chahar Mahaal og Bakhtiari og renner inn i provinsen Isfahan, der den etter rundt 400 kilometer munner ut i Gavkhouni, en årstidsstyrt saltsjø og et sumpområde sørøst av Isfahan. Elven var den mest vannrike i det sentrale Iran, og en av de få med vannføring året rundt. Vannføringen om våren er minst 1700&nbsp;m³/s, men om høsten er den redusert til 28&nbsp;m³/s. I Isfahans byområde, der det ligger parker langs begge bredder, ble elven oppdemmet slik at den bredte seg mange ganger sin naturlige bredde. 

Henimot 2010 tørket den ut slik at den størstedelen av året ligger uttørket. Dette skyldes overutnyttelse av grunn- og overflatevannet i området, og mindre regn. Zayandeh Rud er en viktig elv for liv sentralt i Iran og tørker helt inn i perioder noe som skaper vansker for landbruk og befolkning.

## Broer

En rekke gamle og nye broer fører over elven. Den eldste av dem er Pol-e Shahrestan, bygd på 400-tallet e.&nbsp;Kr.

;Broer over Zayandeh Rud i Isfahan:
* Pol-e Shahrestan, 400-tallet (fotgjengere)
* Marnan-broen, 1599 (fotgjengere)
* Joubi (Joui)-broen, 1600-tallet (fotgjengere)
* Si-o-se Pol, 1632 (fotgjengere)
* Pol-e Khaju, 1650 (fotgjengere)
* Felezi-broen, 1950
* Bozorgmehr, 1970-årene
* Wahid-broen, 1976
* Azar-broen, 1976
* Firdausi-broen, 1980
* Ghadir-broen, 2000

## Referanser


## Litteratur
* François Molle o.a.: «Buying respite. Esfahan and the Zayandeh Rud River basin, Iran». I: Samme (utg.): *River Basin Trajectories. Societies, environments and development* (Comprehensive assessment of water management in agriculture series; Bd. 8). CABI, Wallingford 2009, ISBN 978-1-84593-538-2.
* 

## Eksterne lenker
*
Hengekanne

En **hengekanne** er en dispenser for ketchup eller pølsesennep til bruk der omsetning av varme pølser er betydelig, som i pølsebuer eller bensinstasjoner. Hengekanner er som regel plastflasker på 2,5 liter, de henger med bunnen opp, og har en applikatormekanisme som hindrer søl ved åpningen, slik at pølsekjøperne lett kan påføre sennep/ketchup med én hånd uten å søle.

*Hengekanne* er et bransjeuttrykk som ennå ikke har festet seg i ordlistene, men dispenseren er nok kjent for de fleste.

## Se også
* Vannkanne

## Referanser